
‏  ‏5.7.2026, ‏כ' בתמוז תשפ"ו

	לכבוד,
	
	

	ח"כ בנימין נתניהו
	ח"כ מירי רגב
	ח"כ מאי גולן

	ראש ממשלת ישראל
	שרת התחבורה והבטיחות בדרכים
	השרה לשוויון חברתי וקידום מעמד האישה

	משרד ראש הממשלה
	משרד התחבורה והבטיחות בדרכים
	המשרד לשוויון חברתי וקידום מעמד האישה

	ירושלים
	ירושלים
	ירושלים

	
	
	

	
	
	

	עו"ד יוסי פוקס
	
	

	מזכיר הממשלה
	
	

	ממשלת ישראל
	
	

	ירושלים
	
	



הנדון: דרישה דחופה למניעת השתתפותם של ראש הממשלה, השרה מאי גולן והשרה מירי רגב בהצבעת הממשלה על העברת סמכויות בעניין כתב ההסמכה להפעלת נמל אילת בשל ניגוד עניינים 
סימוכין: פנייתנו למשרדי האוצר והתחבורה מיום 07.05.26 ו-04.06.26
בשם התנועה למען איכות השלטון בישראל, ע"ר (להלן: "התנועה"), אנו מתכבדים לפנות אליכם כדלהלן:
נודע לתנועה כי היום עתידה לעלות להצבעה בישיבת הממשלה הצעת החלטה בעניין העברת סמכויותיה של השרה מירי רגב באשר להפעלת נמל אילת. הרציונל המשפטי המעוגן בהצעת החלטה זו, ובהסדר ניגוד העניינים העומד בבסיסה, לפיו השרה מנועה מלטפל בנושא בשל ייצוגה הפרטי על ידי עו"ד עמית חדד, חל במישרין גם על ראש הממשלה בנימין נתניהו ועל השרה מאי גולן, המיוצגים אף הם על ידי עו"ד חדד בהליכים משפטיים שונים. 
על פי סעיף 7(א) לכללים למניעת ניגוד עניינים של שרים וסגני שרים, התשס"ג-2003, האיסור להשתתף בפעולה או בהחלטה שיש לשר עניין אישי בה חל באופן ישיר, עצמאי ומיידי על השר עצמו, וחובה זו אינה מותנית בקביעה מוקדמת. הואיל ומדובר בהחלטה המעצבת הסדרים משפטיים שלטוניים הנובעים במישרין מתוך מניעות וייצוג משפטי של לקוחותיו של עו"ד חדד, השתתפותם והצבעתם של ראש הממשלה והשרה גולן בדיון (וודאי שאף השרה רגב עצמה) אינם בקנה אחד עם כללי המשפט המינהלי ולכללי הפסיקה בעניין קיומו של חשש ממשי למשוא פנים וניגוד עניינים.[footnoteRef:2] [2:  בג"ץ 3056/20 התנועה למען איכות השלטון בישראל נ' היועץ המשפטי לממשלה ‏(‏נבו 25.3.2021‏)‏‏.] 

לאור האמור, הנכם נדרשים להורות בדחיפות לראש הממשלה ולשרה גולן – לצד השרה רגב – שלא להשתתף בשום דרך בדיון או בהצבעה הקרובה על העברת הסמכויות. 
הלכה פסוקה היא כי כאשר נושא משרה המצוי במצב של ניגוד עניינים משתתף בדיון ובהצבעה בגוף קולגיאלי, השתתפותו פוגמת אנושות בתקינות ההליך כולו ועלולה להביא לפסילת ההחלטה מעיקרה.[footnoteRef:3] [3:  בג"ץ 54321-03-25 התנועה למען איכות השלטון בישראל נ' ממשלת ישראל ‏(‏נבו 21.5.2025‏)‏‏.] 

תוכן בינה מלאכותית גנרטיבית עשוי להיות שגוי.]
יניב גולדברג, עו"ד
ראש האגף הכלכלי
התנועה לאיכות השלטון
	[image: תמונה שמכילה שרטוט, קולב

תוכן בינה מלאכותית גנרטיבית עשוי להיות שגוי.]
עדו שטיינברגר, עו"ד
האגף הכלכלי
התנועה לאיכות השלטון


בכבוד רב, 









העתק: 
עו"ד גיל לימון, המשנה ליועצת המשפטית לממשלה למשפט ציבורי-מנהלי
עו"ד יעל כהן, היועצת המשפטית של משרד התחבורה והבטיחות בדרכים
עו"ד דודי קופל, היועץ המשפטי של משרד האוצר

